
PARTEA OFICIALĂ 


opere 


No. 2984—1930. | 
Administrarea sf. botez în primejdie 
de moarte 

Spre orientarea Ven. Cler diecezan comunicăm 
adresa Inaltului Minister al Justiţiei. Direcţiunea Juri- 
dică, No. 108597 din 21 Oct. crt. „Inalt Prea Stinţite, 
Răspunzând adresei D-voastre No, 1889 —1930, am 
onoare să vă fac cunoscut că am încuviinţat ca taina 
si. botez să fie administrată chiar înainte de înscrie: 
rea naşterei în registrul stării civile, dacă noul născut 
este în pericol de moarte. p. Ministru ss. Măgureanu, 
p. Director ss. indescifrabil”. 

Oradea, 24 Octomvrie 1930. 


No. 2983—1930. 
Te Deum pentru Măria Sa Marele 
Voevod Mihaiu 

Comunicăm Ven. Cler diecezan, că în ziua de 
8 Nov. atât din acest an cât şi din anii viitori, în 
toate bisericile parochiale la sfârșiiul si. Liturghii se 
va oficia un Te Deum peniru Măria Sa Mihaiu Ma- 
rele Voevod de Alba lulia, care în acea ziuă îşi ser- 
bează ziua numelui. | 

Oradea, la 24 Oct. 1930. 


Comncurs 


Se deschide concurs pentru complenirea postu: 
lui de cantor bisericesc la Biserica gr. cai. română 
din Beiuş pe lângă următoarele retribuţii : 

1. Locuinţă în natură, care azi valorează în bani 
20.000 Lei. 

2. Uzuiructul a lor 8 jugh. caiastr. pământ cul- 
tivabil. 

3. Ştoalele îndatinate. 

Intrucât cantorul ales ar şii instrui şi conduce și 
corul bisericesc, mai primeşte în plus folosinţa a lor 
alte 8 jugh. catastr. pământ cultivabil. 

Doritorii de a ocupa acest post, trebue să aibă . 
voce frumoasă, să ştie preciz cântările bisericeşti şi 
vor avea să-şi lrimită cererile înzesirate cu extras de 
botez, certificat de bună purtare şi serviciu, cel mult 
până în 25 Noemvrie 1930, la oficiul parochial gr, 
cat. din Beiuș. i: 

Senatul bisericesc gr. cat. 
din Beiuș. 

Congresul A. G. R. U-ului la Sighet 


Zilele de 24—-25—26 Octomvrie crt. au fost prilej 
de rară înălțare sufletească pentru noi şi o manife- 
staţie greco-catolică de cari numai puţine am avut în 
cursul istoriei acestei biserici. S'a ţinui întâiul congres 
general bisericesc, unde au fost de faţă episcopii, 
preoții şi mirenii, 

Şedinţele Comitetului central 


Congresului i-au premers ședințele comitetului 
central în ziua de Vineri 24 Octomvrie crt. In aceste 


şedinţe s'a discutat mai pe larg chestiunea înfiinţării 


secţiilor A. G. R. U. O parte au fost pentru amânarea 
diviziunii A. G. R, U-ului pe secțiuni până după înfiin- 
țarea A. G. R, U. ca asociaţie specială în cadrele ei 


proprii statulare. Alţii membrii au ţinut însă ca indi- 
spensabilă înființarea alor 3 secţiuni chiar d : pe actim: 
secţia religioasă a A. G. R. Ul, a presei și e tineretului. 
Asupra organizării acestor va decide Comitetul cen- 
tral într'o şedirță a sa care se va ţinea la Cluj. 
S'a mai discutat oportonitatea unui protest din 
partea congresului împotriva uneltirilor de desbinare 
a Maramureșului compact unit, venite. din partea unor 
inconştienţi şi fanatici tulburători ai păcii confesionale 
în ţară. Comitetul a admis în unanimilate acest protest. 
După aceste lucrări preliminare, cari au ocupat ziua 
de Vineri înainte şi după masă, Sâmbătă în 25 Oct. 
după liturghia solemnă dela 9 ore celebrată de II. Sa 
prepozitul lacob Popa -dela Blaj, în cadrul căreia a 

predicat cu multă vervă vicarul Năsăudului Dr. Tit 
Mălai, la orele 11 s'a deschis solemn 
Întâia ședință publică a Congresului. 

Preşedintele Dr. Valer Pop a deschis congresul 
printi'o avântată' cuvântare, în care a arătat rosturile 
şi menirea A. G.R.U. Au urmat apoi salutările. 

D:1 prefect al judeţului Maramureş Dr. Gavrilă 
Juga, purcezând dela adevărul confirmat de atâtea ori 
în “istorie, că moralitatea publică este temelia de granit 
a Statelor, spune că Statul român nu poate decât să 
“se bucure văzând că credincioşii mireni ai bisericii 
române-unite se asociază într'o societate al cărei scop 
fundamental e răspândirea principiilor morale în socie- 
tate și familie. . 

D-l Dr. Vasile le, directorul spitalului şi preş. 
„Astrei“ salută A. G.R.U., spunând A. G. R. U.şi 
Astra se vor întâlni pe sate într'o armonică colaborare. 

D-na Flora Dr. ]uga, în numele Reuniunii femei- 
lor române din Maramures şi îndeosebi în numele 
femeilor gr. cat. aduce salutul şi dragostea lor caldă 
pentru ideea mare a A. G. R. U-ului şi făcând o ade- 
vărată mărturisire de credință spune cu mândrie, că 
femeia română din Maramureş îşi va da tot concursul şi 
spijinul său A. G. R. U., răspândind principiile moralei 
şi apărând credinţa stlrămoşească romană şi latină. 
| D-na prefect pentru cuvintele spuse cu atâta 
bărbăţie şi duioşie este frenetic aplaudată.: 

Rvys. vicar Boroș salută congresul în numele cle- 
rului şi al poporului din Maramureş, spunând că acesta 
stă pelângă Cruce şi aceasta Cruce îi dă tărie şi mân- 
găiere în prigonirile ce le rabdă nemeritat; căci noi 
nimănui n'am greşit. 


Mai salută congresul Rvys. decan romano-catolic 


şi directorul „Presei Bune“ din laşi, Dr. Anton 
Gabor, care oferă colaborarea  bisericei latine 
din vechiul regat şi îşi exprimă speranţa că încurând 
vom vedeă nunumai congrese de ale bisericii române 


unite, ci de ale bisericii catolice întregi din România. 


E viu aplaudat, 

După salutările aceste calde d-l secretar-general 
Dr. Augustin Popa, prof. de teol. în Blaj, citeşte 
raportul general asupra activității anului 1929—30, care, 
cum spune, a fost un an de orientare şi lentă organizare. 

„D-l Josif Orga din Cluj citeşte raportul cassie: 
rului, din care se consiată că s'au înscris membrii a 
căror taxă face 696 mii, din cari 359 mii s'au incassat 


şi 336 mii rămân de incassat. Prezintă apoi proiectul 


de buget pe anul 1931. 
După exmiterea comisiilor cari vor studia rapoar- 

tele, şedinţa se ridică. 
Sosirea arhiereilor. 


D. m. la orele 3 un imens public a ieşit la gară 
întru întâmpinarea celor trei arhirei. După sosirea 
trenului Preasfinţiţii episcopi (Dr. Valeriu Traian Frențiu 
al Orăzii, Dr. luliu Hossu al Clujului — Gherlii şi Dr. 

Alex. Nicolescu al Lugojului) sunt salutaţi de autorităţi : 
primarul şi preş. consiliului judeţean. Le răspunde 
arhiepiscopul Dr. Valeriu Traian Frențiu. Corul liceu: 
lui cântă: Pe Arhiereii ... 

Şedinţa continuă. 


După sosirea înalţilor arhierei şedinţa publică a 
congresului continuă în sala cea mare a prefecturei 
ticsită de intelectuali şi ţărani. Păr. protopop şi arhi- 
diacon Jon Agârbiceanu îşi ține conferinţa în cuno- 
scutu-i limbaj şi stil frumos. Raportorii comisiilor ex- 
mise a. m. îşi cetesc raportul aprobând toate cele 
cerute în rapoartele secretarului și al cassierului 
general. 

Sunt de remarcat propunerile comisiunii pentru 
funcţionarea secţiilor, al cărei raportor e Păr. canonic 
Dr. Nic. Brânzeu, care propune şi congresul aprobă: 

1. Asociaţiile religioase cu scopuri speciale, în- 
deosebi congregaţiile, reuniunile mariane să se des- 
volte mai departe, cerându-se înaltului cor episcopesc 
uniformizarea lor pe întreaga provincie mitropoiitană. 

2, Societăţile cari n'au scopuri speciale să 
fuzioneze cu A. G.R.U. 

3. Să se înfiinţeze trei secţiuniale A. G. R.U. 
religioasă, a presei şi a tinerimii. Felul de organi- 
zare a acestora se încredințează comitetului central. 

4. Comitetele diecezane să continue cu ergani- 
zarea A. G. R. Ul.-lui în toate parohiile conform împre- 
jurărilor locale şi în cadrele statulelor generale. . 

După aprobarea acestor rapoarte d-l canonic 
Brânzeu propune un proiect de moţiune prin care se 
protestează energic împotriva acelora cari seamănă. 
zizanie între frații din Maramureş, slăbind asifel 
forța de coesiune şi de rezistență a neamului ro- 
mânesc de pe aceste plaiuri împotriva elementului 
slrăin şi pregătind terenul pentru toate curentele 
subversive, cum sunt bolşevismul moscovit şi anti- 
semilismul. Congresul cere cu ultima energie fac- 
forilor constitulionali să pună capet acestei acțiuni 
criminale, oprind cu desăvârşire orice poselilism în 
Maramureşul marlirizat. Cere înalților ierarhi să în- 
depărteze orice piedecă ce ar favoriza şi îpe mai 
departe desbinarea Maramureşului. 

Congresul aplaudă frenetic în picioare. D-l de- 
putat dr. Jlie Lazar mai subliniază printr'o energică 
cuvântare cuvintele moţiunii şi în numele mirenilor din 
Maramureş declară, că nu vor mai toleră acţiunea de 
subminare a Maramureşului întreg unit, ci vor şti 


lua măsuri de împiedecare a celor inconştienţi. 


După aceste momente de generală însufleţire şe- 
dințele publice ale congresului se închid ca într'o 
apoteoză. 

Liturghia solemnă. 


Duminecă în 26, în piaţa tixită de lume venită 
din toată ţara şi de procesiunile nenumărate din Ma- 
ramureș, s'a oficiat o liturghie solemnă de către cei 

irei episcopi, asisiaţi de un număr de 12 preoţi și 2 
diaconi îmbrăcaţi în splendide ornate uniforme (aduse 
dela Oradea). Corul maiestrului Hubic acompaniat de 
orhestră a dat răspunsurile. Publicul, ce ondula ca 
marea, stătea extaziat la vederea feericului tablou. 

P. S. Dr. Juliu Hossu episcopul Clujului şi al 
Gherlii a ţinut o înălțătoare cuvântare arătând moti- 
vele pentru cari nobilul Maramureş trebue să ţină şi 
pe mai departe la credinţa strămoşilor săi, care o au 
păstrat și păzii totdeauna cu atâta mândrie şi dragoste. 


Procesiunea euharistică. 


După Liturghia solemnă s'a ținut pe străzile prin- 
cipale ale oraşului o impozantă procesiune euharistică, 
prima în istoria bisericii noastre, la care a parli- 
cipat un imens public de vre-o 12 —15 mii oameni. 
Steagurile fâlfăiau, cântările şcolilor, teologilor și a 
poporului se înălțau spre Isus Dumnezeu, pe care Ex. 
Sa episcopul dela Oradea îl ducea în mâini, însoţit de 
ceialalţi doi arhierei şi de un lung şir de preoți. 

După procesiune se cântă frumosul Te Deu al 
maiestrului Hubic. 

"La orele 2 s'a luat o masă comună de vre-o 
300 persoane la restaurant, unde nu s'a ţinut nici 
un loast, 

Şedinţa solemnă. 


sala prefecturii şedinţe solemnă subt prezidiul arhie- 
„reilor, într'o atmosieră extrem de ridicată şi sărbăto- 


rească. Corul Hubic a cântat Impărate ceresc. Exc. . 


Sa Episcopul Dr. V. Tr. Frențiu a citit un: temeinic 
discurs de deschidere în care a arălat importanţa 
acesiui mare şi întâiu congres general al tuturor Ro. 


mânilor uniţi. Pomenind pe Preafericitul Părinte al. 


Romei, corul a cântat Imnul ș “pal, iar la pronunţarea 
numelui Maiestăţii Sale Rege! ui Carol II, /mnul regal, 
aplaudând publicul frenetic în picioare şi înainte şi 
după terminarea imnurilor. 

II. Jacob Popa saluță congresul festiv în numele 
IL. P. S. Metropolii dela Blaj Dr. Vasile Suciu, înşi- 
rând motivele de ce [. P. S. Sa își trimite deosebita 
sa dragoste pt. congres şi pentru Maramureș. 

Studentul Vasile Bondrea aduce omagiul: Aso: 
ciaţiunii Naţionale a Studenţilor Români uniţi din Cluj. 

Apoi P. S. Nicolescu al Lugojului îşi desvoltă 
preainteresanta sa conferință despre necesilatea și 
foloasele purității, conferinţă care a stârnit admiraţia 
întregului congres pentru lemeinicia dovezilor aduse 
din toate domeniile ştiinţelor. 

Apoi preşedintele general Dr. Valeriu Pop, ad: 
vocat în Cluj, rosteşte discursul de închiderea congre- 
sului, preamărind unilatea, sfințenia, catolicitatea şi 
apostolicitatea bisericii romane cu care rămânem strâns 
uniţi până la moarte. D-l preşedinte singur în biserica 
catolică vede principiile cari garantează ordinea şi 
moralitatea desăvârşită. După înălțătoarele momente 

provocate prin splendidul discurs al președintelui şi 
între acordurile „Născăioarei de Dumnezeu“ cântată 
cu neîntrecută perfecţie de corul maiestrului Hubic, 
|. P. S. Sa Episcopul Orăzii, seniorul între episcopii 
prezenţi, declară congresul închis. 


“Concertul. 


La orele 9!/, corul şi orhestra maiestrului Hubic 
a dat un varia! şi reuşil concert în palalul cultural. 
S'au cântat bucăţi de solo şi concerte de Muzicescu, 
solo de vioară, cântece naţionale în cor. Publicul a 
rămas foarte satisfăcut. 

De încheiere ținem să subliniem nunumai reu- 
şiia admirabilă a congresului peste tot, care a fost 
un prilej de puternică electrizare a tuturor. conştiin- 
țelor române unite cu Roma și mai ales o puternică 
îmbărbătare a fraţilor noştri uniţi din Maramureş şi 
de peste Tisa, ci mai ales şi reuşila lui religioasă, 
spirituală, pe care încă s'a pus pond deosebit de 
către aranjătorii lui. | 

“Vineri în 24 d. m. în biserica parohială gr, cat. 
a ținut o vastă şi documeniată predică Păâr. Dr. Aloi- 
sie Ludovic Tăutu dela Oradea despre necesitatea 
credinței în timpurile moderne şi mai ales în împre- 
jurările speciale dela noi; Sâmbătă la sf. Liturghie a 
predicat Dr. Tif Mălaiu Vicarul Năsăudului despre 


__ mântuirea sufletului; Sâmbătă d. m. la Vecernie 1/„.Dr. 
Duminecă după masă la orele 3!/, s'a ţinut în 


Iacob Radu protonotar apostolic şi prepozit dela Ora: | 
dea despre mărturisirea credinţei în legătură cu sf. 
mucenic Dimitrie, — s'au mărturisit sute de credincioşi 
şi s'au cuminecat Duminecă la liturgia solemnă câşti- 
gând indulgință plenară ce Preaf. Părinte a conces-o 
prin lelegramă specială trimisă prin: Exc. Sa nunțiul 
din Bucureşti. Aşa că bucuria sufletelor noastre. a, fost 
deplină, pregătindu-ne a vedea mai mari decât aceste 
pe viitor. Credința noastră e un isvor nesecat de ener- 


gie şi însufleţire, a cărui punere în mişcare are să ne 


deie rezultate nebănuite. | 

Nu putem încheia aceasta dare de seamă fără a 
încrestă în mod deosebit iradiţionala dragoste a: fraţi: 
lor noștrii din Sighetul Marmaţiei, cari și-au dovedit:o 
înc'odată cu prisosinţă primind aproape pe toţi congre- 
siştii în casele şi la mesele lor. Dumnezeu să răsplă- 
tească ospilalitatea lor exemplară şi să le fie spre 
mândrie, iar credinţa lor ce-au manifestat-o așa «te 
sincer şi cu atâta bărbăţie, să le fie spre mângăire în 
zile grele. şi de restriște, P. 1. 
[ec je ole ale le le le ic ore ele le dle rc le lobi lolita 


Atenţiune!! Atragem atenţiunea Ven. 
Cler diecezan asupra concursului publicat de Comi- 
siunea caiihetică metropolitană în No. 43—1930 al 
foaiei „Unirea“ din Blaj, privitor la scrierea unui ma= 
nual de Istorie bisericească pentru cl. IV liceu. 


— La Soc. „Sf. lon Gură de Aur“ se află de: 


- vânzare, cântarea Păr. Gârleanu „Creştin sunt“ : numai 
“text 1 Leu bucata; text cu note: 2 Lei bucata. La 


comenzi mai mari se dă rabat însemnat, 

Consacrarea bisericii din Gruilung 


Duminecă în 19 Oct. c. 1. P. S. Sa Episcopul nostru die- 

cezan, Dr. Valeriu Traian Frențiu a consacrat noua biserică din 
parohia Gruilung. 
i Această parohie fiind săracă şi întrun loc cu greu accesibil 
a fost aproape de tot părăsită şi delăsată. Preoții, cari o admini- 
sirau din Drăgești împreună cu Decăneştii, în lipsa unui venit 
mai însemnat, au se: prea însuflețeau s'o scoată din marasm şi 
peire, Deja din 1910 nu mai avea preot care să locuiască în 
localitate, ci era administrată când din Decănești, când din 
Drăgeşti. Bisericuța slabă din lemn, zidită în 1860 şi reparată 
:prin. 1888, s'a dărâmat şi desfăcut în 1918, așa că de 12 ani 
nici loc de închinare mau avut aceşti bieţi oameni, astfel că la 
ispita diavolului, 124 suflete s'au pierdut, trecând la rătăcirea 
pocăită. 

1, P, S. Sa îngrijat de soarta acestor oi pierdute, dupăce 
a: încercat fel de fel de soluţii, a recurs la una, care o credea 
mântaitoare : a recurs la ajutorul ordinului sf. Francisc din Mol- 
dova, cărora le-a încredințat păstorirea acestor trei parohii cu 
situație jalnică: Drăgești, Decăneşti, Gruilung. 

In 20 Oci 1929 s'au aşezat doi părinţi franciscani în 
Drăgești (Păr. Dr. Dominic Niculăeş și Păr. lon Gârleanu, 
acest din urmă pentru parohiile Decăneşti şi Gruilung) şi exact 
la anul, 19 Oct. 1930,. străduinţelor continue ale neobositului și 
zelosului Părinte Gârleanu, i-a reuşit să ridice biserica, loc de 
inchinăciune lui D-zeu, de care să se isbească valul destrămării, 

La ridicarea acestui sfânt şi foarte de lipsă lăcaş au con: 
tribuit 3 factori: inima largă, darnică şi înțelegătoare a nevoilor 
sufleteşti ale fiilor săi: Exc. Sa arhiepiscopul Dr. Valeriu Traian 
Frențiu, care a dat pentru zidirea bisericii - 15.000 kg. var, 12 


vagoane piatră, 16.000 cărămizi, şi aproape: întreg materialul, 


lemnos, — Preafericitul Părinte Papa Piu XI, care a venit în- 
trajutor din depărtare mare cu 5000 Lire it. (43.000 Lei) — 
și zelul neobosit al Păr. Gârleanu, care cu o stăruiață ce nu 
se dă îndărăt dela nici o piedecă, a colectat restul sumei ne- 
cesară pentru zidire (mai bine de 17.000 Lei în Beiuș, la 15.000 
la Lugoj, 6400 Lei dela o soră româncă din Alexandria Egip- 
tului, 5000 Lei dela judeţul Bihor etc. etc.). Costul coperişului 
de tinichea (30.000 Lei) l-au dat credincioşii din Gruilung pre- 
cum şi toate cărăuşiile necesare pentru transport, Din cassa 
bisericii s'au dat 40.000 Lei, sumă adunată inainte, cu care s'a 
cumpărat cărămida dintr'o casăjdin Drăgeşti. Comuna politică 
“încă a contribuit cu lemn de construcție cât s'a găsit într'o par- 

celă a pădurii comunale şi cu 200 m. lemne de foc valorizate 
în beneficiul bisericii. E de remarcat gestul laudabil şi generos 
al profesorului loan Busiţia din Beiuş, care a pictat şi donat 
iconostasul şi toate icoanele din el, 

Dupăce din jertfa atâtor inime bune sa ridicat acest 
sfânt lăcaș, în frumosul stil românesc, în ziua de 19 Oct. Ex. 
Sa Episcopul însbţit de suita sa din Oradea (Rvs. canonic Au- 
gustin Maghiar, M. On. Vasile Barbul, Cl. Dr. Tăutu, On, Mihai 
Selăgianu, corul teologiei), şi protopopul districtual Rvs, Dr. 
Valeriu Hetcou, în prezența multor intelectuali din jur, a unui 
foarte mare număr de credincioşi din toate comunele dimprejur 
(ca la 5—6000), a consacrat-o spre mărirea lui D-zeu, cu hramul 
Naşterea Preacuratei Vergure Maria, aşezând în altar moaștele 
sfinților martiri Gratus, Amandă şi Redempia, iar pe altar o 
bucăţică veritabilă din adevărata Cruce a D-lui Hristos primită 
dela Generalul Părinților Franciscani din Roma. | 

Sfințirea a decurs în mod solemn subt un ceriu admirabil 
de toamnă. Serbarea a fost onorată și cu prezența d-lui pre- 
fect al judeţului Dr. Petru Popoviciu, a d-lui deputat D. Po: 
pescu-Ceica, a d-lui notar din Lazuri Alex. Popescu („d-l grof“ 
cum îi zice poporul) cu Doamnele şi copilieţele, a D-nei şi 
D-lui notar din Drăgeşti, a Păr. Merloz cu frații asumpționişti 
din Beiuş, a mai multor învățători şi învățătoare, impiegaţi de 
mișcare etc. Plăcută a fost şi prezența parohului şi protopo- 
pului din Bacău (Moldova) Pâr. Iosif Tălmăcel, care a dăruit 
clopotul de 84 kgr. ce s'a sfințit în aceeaşi zi. 

Masa idăruită de „naşa“ bisericii, Dş Lucreția Frențiu, 
Sa servit în sala școalei de stat, unde harnicul învățător Dără- 
băneanu cu Păr. Gârleanu şi alți localnici, au făcut onorurile 
cu o amabilitate de neîntrecut, 

Vrednic de încrestat e și faptul, că d-l notar Popescu a 
luat din vreme măsuri ca drumul să fie dres şi aranjat, încât 
Exc. Sa şi alți oaspeți au putut veni cu maşina până în loc, 

Nu putem încheia descricrea impresiilor avute cu ocazia 
acestei sfințiri fără să amintim frumoasa cântare — mărturi- 
risire de credință — a cărei poezie a compus-o însuş Păr. Ion 
Gârleanu (de altfel poet) iar poporul împreună cu școlarii au 
cântat-o în tot cursul procesiunilor. lată şi poezia cu melodia 
potrivită a îi cântată unde sunt pocăiți. A 

Gruilungul are un focar de lumină, cultură şi mângăiere 
sufletească, care dorim și sperăm că-şi va împlini misiunea 
pentru care este destinat. P, Dr. 1. 


Poezia de Păr. lon M. Gârleanu. 

2, Creştin sunt șin drumul credinței curate 
Scriptura, tradiția măntovărăşesc ; 
În ele ca'n două comori .necuprinse. . 
Eu aflu cuvântul cel dumnezeesc. 


Refr. Cred D-ne'nline . ,. 


3, Creştin sunt și una Biserica Romei 
E maica cea sfântă ce am pe pământ; 
Al ei cap e Papa urmașul lui Petru 
Ce singur mă duce spre țelul meu sfânt. 


Scăpat de osândă 


A 
Fecioarei Maria i- 

4, Creștin sunt și astăzi episcopi și preoți E ea Ddsidlouţe 
Eu am drept apostoli trimişi de Hristos. 
Ei singuri au dreplul să predice lumei 
Greşala so ierte la cel păcătos, 


"Ei siguri de sine 


5. Creștin sunt şi șapte sunt tainule sfinte 
Lăsate de Domnul ca să mă sfințesc. 
Prin ele coboară belșugul de haruri 
Și adesea în vieață cu drag le primesc, 


„ Creștin sunt şi crucea e semnul de viaţă 
Sub sare cu Domnul lupt neîncetat, 


În vieaţă ș?n moarte eu fi voiu scăpat. 


Creştin sunt și toată iubirea și cinstea 


Scăparea mea dulce pe tristul pământ, 


„ Creștin sunt și sfinții îmi sunt fraţi de cruce 
Ajunși prin iubire la țintă în cer, - 


Icoanele toate cu chipuri de sfinți, 


Și rugile mele devin mai fierbinţi. 


10. Creștin sunt şi glasul de clopote sfinte 
Mă chiamă'n biserici ca să mă închin. 
Aci cu credință ascult liturghia 
Și dorul de ceruri prin cânt mi-l alin, 


prin cruce de duşmani 


o dau cu avânt. 


de Dumnezeu este 11. Creştin sunt oriunde, oricând cu tărie 


Hai, fraţilor, astăzi să mărturisira, 
Trăim în credința cea sfântă și dreaptă 
Și pentru ea veseli noi oricând murim. 


se roagă într'una e 


Ca'n focul osândei pe veci să nu pier, 


Văzându-le aproape măndemn la virtute 


A 

9. Creștin sunt şi scumpe îmi sunt ca și vieaţi 

De a i 


OBERAMMERGAU 


Oberammergau, simpaticul sat al Patimilor (m. 837) 
la poalele munţilor Ammer, e cenirul cel mai impor- 
iant de pe Ammergau și gara finală a căii ferate elec- 
trice Murnau: Oberammergau. Pitorescul sat cu străzile 
bine îngrijite şi multe din casele împodobite cu arti- 
stice picturi, se intinde, în mijlocul livezilor înflorite de 
alungul râului Ammer, bogat în păstravi, dominati de 
muntele Eital, ascuţit ca o săgeată, pe al cărui pisc 
se inaiţă biruiioare o mare cruce; e semnul sacru al 
satului creștin, căruia o nobilă tradiţie artistico-religioasă 
i-a erezit un renume mondial. 

Coborându-ie din tren, un tablou palestinian ţi-se 
înfăţişază: un grup de tineri cu privire senină, cu 
plete lungi şi blonde lăsate până pe umeri, se oferă 
ca să-ți ducă bagajul. Sunt tinerii din saţ, cari în ziua 
următoare vor lua parle la Misterul Patimilor, pentru 
care ani dearândul s'au pregătit suileteşte şi trupeşte, 


lăsându-se spre acest scop să le crească şi părul, 


fiindcă artificialul vulgar şi profan trebuie să fie în 
depărtat din reprezeniaţia aceasta sacră. Toţi în Ober- 
ammergau, am putea spune, trăesc din marea dramă 
sacră care i-a câștigat renume. Intreg satul e în mişcare 
pentru evenimentul care le ţine ocupată întreaga ziuă. 
Şi nu este o exagerare aceasta, deoarece, dupăcum 
anunţa iextul oficial, reprezentaţia ţine dela 8 a. m. 
până la 6 seara, cu un interval de două ore la prânz. 

Reprezentaţiile se ţin, am puiea spune, în liber. 
O boltă imensă îşi intinde arcurile deasupra unui 
amfiteatru capabil de a scuti cinci mii de spectatori. 
Inchisă de trei părţi, dinainte e cu totul deschisă şi 
lasă ca privirea să lunece pe peisagiul natural, care 
e fondul acţiunei, şi pentru care mijloacele artificiale 
au fost pregătite și dispuse cu o înțeleaptă sobrietate. 
Inaintea scenei e locul pentru orchesiră, prosceniul 
amplu şi lung, are de două părți două deschizături 
cu arcuri, paralele, la cele. două margini a vastei bolte, 


„Urmează apoi de ambele părţi în formă de semicerc 


câteva scări, cari duc la un fel de atriu, pretoriul lui 
Pilat unul, iar celalalt casa Archiereului. Intre acestea 
şi teatrul propriu zis sunt alte două deschizături tot 
în formă de arcuri, cari înconjură teatrul însuș şi sunt 
două străzi cari duc în cetate. Teatrul care e în mijloc, 
și nu e înalt, e foarte simplu fără ornamen'e şi fără 
picturi, numai pe fațadă are o cruce aurie şi doui 
serafimi cu faţa la pământ în semn de adoraţie. O 
„cortină albastră ascunde publicului pregătirile scenice, 
_cari sunt şi ele simple şi de o sobrietate într'adevăr 
admirabilă şi deamnă de toată lauda. In afară de 
acestea edilicii descrise, privirea omului cade liberă, 
prin aproape întreaga deschizătură a enormei bolte 
pe colina inverzită din faţă, câte un arbore îşi ridică 
crengile până aproape lângă teatru, iar prin văzduhul 
senin câte o pasăre plutește din când în când. 
Reprezentaţiile în forma actuală datează dela 1654 


dar şi înainte de aceasta: dată „Ministerul Patimilor“ 
în Oberammergau nu era cu totul necunoscut, căci 
unele părţi ale textului mai vechiu le găsim deja în 
veacul XV. Dela 1634 însă reprezentațiile devin o da: 
torie sacră, impiinirea unui vot. Atunci când în mijlo- 
cul războiului de 30 ani se ivi în Germania ciuma şi 
ingerul morţii îşi intindea aripile şi asupra văilor din . 
regiunea muntoasă a ţării, aşa încât sate îniregi se 
depopulară în scurt timp, şi în Oberammergau, care 
atunci avea abia 600 locuitori, .muriră 87 persoane. 
Fu atunci că sfetnicii satului să adunară în biserica 
parochială şi făcură votul, că dacă D-zeu îi va scăpa 
de blestemul ecela, iot la zece ani vor reprezenta pa- 
limile ; aceasta însă nu inseamnă, că n'ar fi existat 
daia o tradiţie. Daisenberger, căruia i-se datorește 
textul oficial al dramei și care făcă reforma reprezen- 
iaţiilor, scrie : „Mi se pare, că votul parochiai n'a in- 
trous un nou obiceiu, ci numai reia un lucru vechiu, 
pe cale de a dispărea şi promite că îl va continua 
dealungui veacurilor reprezentând Patimele regulat.“ 
După 1674 reprezeniaţiile se fixară iot la 10 ani şi 
arare ori se făcu excepţie dela acest termen. Sunt 
deci 300 ani de când Oberammergaum îşi menţine 
promisiunea sa de crndinţă. şi de artă, înfruntând ne- 
numerate greulăţi de ordin material. Recentele con- 
strucţii şi reinoirea costumelor au impus multe sacri- 
ficii, suportate în numele unui nobi! principiu: „Să 
rămânem credincioşi datinilor părinţilor noşiri.* 
„Oberammergau — zic notițele istorice cari pre: | 
merg textului oficial al dramei, — nu caută nici onoruri, 
nici câştiguri cu reprezentațiile sale, ci vrea numai 
să slugească Celui prea inalt şi ştie, că dacă D-zeu 


„l-a ferii de rele dealungul veacurilor, a făcut-o aceasia 


în vederea misiuneii, pe care şi-a lual-o: să conducă 
lumea, care dorește pacea; prin implinirea pol 
pace.“ 

Reprezentaţiile pentru .cari Oberammergau “ se 
pregăteşte cu toată diligința şi cu funcțiuni religi- 
oase în cari se cere ajulorul lui D-zeu, au început 
anul aceasta la 11 Maiu în prezenţa Nunţiului Apo- 
stolic din Bavaria, care a luat parte şi: la ultima feci: 
tare din 28 Sept. In cinci luni, din Maiu pănă în, Sept. 
s'au ținut 79 de reprezentații, toate cercetate: de un 
public numeros, dar indeosebi aşa zisele reprezentații 
oficiale din Dumineci, la care a luat parte un public 
internaţional.  Reprezentaţiile din anul acesta “în 
semează un succes notabil asupra celor precedente; 
S'au ţinut cu 10 mai multe decât în 1922, participând 
mai mulţi ca 400 mii de spectatori. Pentru pregălirea 
aceslor spectacole comuna Oberammergau a contras 
un Îîmprumui de 2.500.000 mărci, deci cam 100 mili- 
oane Lei. Din încasările ce s'au făcut la recilări. au 
fost achitate datoriile şi au distribuit sume "convenabile 

artiştilor pentru a-i compensa, intru câtva, pentru lucrul 
perdut în zilele când s'au ţinut recitări. Dintre 2.300 
locuilori ai satului, 1.135 au luat parte activă la re- 
prezeniaţii- 50 in orchestă 50 in corul la 4 voci, 
ceilalţi la părţile recitate, în massele de pe scenă etc. 
Treisute de probe de ansamblu s'au ţinut, din Oc- 
tombrie 1929, până în Maiu 1930, în ceasurile de seară. 
Reprezentaţia se compune din trei părţi: cân- 
tări, tablouri vii şi drama propriu zisă. Coriştii sunt 
aşezaţi în linie dreaptă dealungul prosceniului. Sunt 
aproape toţi de aceiaşi înălțime : tineri, acoperiți cu 
o tunică albă orienială, încinşi la brâv, cu o mantea 
largă şi de o coloare cenuşie deschisă deasupra; cu 
părul lung şi blond, încins cu o diademă aurie. Rân- 
dul coriştilor se desface în două şi cele două aripi 
se retrag în mod ritmic către cele două laturi ale tea: 
trului, de vremececortina se ridică şi permite să se vadă 
primul din cele 24 tablouri vii: Adam şi Eva alungaţi 
din Raiu. Rândul se formează din nou, unul decla: 
mează câteva strofe ţesute din gândurile cele mai su: 
blime şi înălțătoare, cari formează scopul moral al 
dramei. Urmează apoi un alt tablou, adorarea Crucii, 
comentat şi acesta, din partea corului. După acestea 
începe drama propriu 'zisă, împărţită în trei părţi: 
prima parte, dela întrareă lui Isus în Ierusalim până 
la prinderea din grădina Getsemani ; partea a doua, de- 
la prindere până la judecata înaintea lui Pilat; partea 
a treia dela osândirea la moarte până la învierea 
Domnului. Un act final cu un tablou viu, preamărirea 
lui Isus, şi imnul de mărire a corului termină puter- 
nica dramă. Întreg ritmul' scenic, să-i zicem așa, e de 
o simplicitate neîntrecută și de o putere fermecătoare, 
care îţi atrage! privirea şi îţi ţine încordată atenţiunea 
opt ore cât durează recitarea. 
"Si e de însemnat că totul, drama, muzica, acto- 
rii şi directorii sunt țărani din Oberammergau. Cu toate 
“acestea au creat şi execută o operă artistică în sensul 
“cel imai adevărat al cuvântului. E un popor de artişti 
care trăieşte şi transmile din generaţie în generaţie o 
“bogată tradiţie artistică, a cărei animator în primul 
“rând esle Religia. Sunt bine redate singuraticele per: 
“Soane, mai ales Isus, luda, Ana, Caiafa, loan, ş. a., 
'dar scenele cele mai frumoase sunt acele ale masse- 
“lor: Când mulţimea se revarsă din toate părţile şi in- 
vadează prosceniul, agitând mâinile şi cu glas ridicat, 
la îndemnul arhiereilor, cere moartea Dreptului, acţiu- 
nea câştigă o putere impresionantă şi neîntrecută, fe- 
“homen care se repelă şi în scena de pe Calvar. 
„leşi dela reprezentaţie obosit, dar adânc mişcat, 
“cu'amintiriea neştearsă a unui popor artist, care te 
'măi face să gustezi una din genialele creaţiuni ale 
evului mediu cteştin. Şi alunci, involuntar, ţi-se naşte 
“întrebarea : cum se explică succesul acesta artistic din 
"Oberammergau ? Ce atrage atât lumea în aceasta lo: 
calitate ascunsă a' Bavariei? Cea mai mara parle a 
izitatorilor 'Yin din mari depărtări, mulţi trec chiar 

Oceanul, pentru a asista la acest spectacol religios; . 


spectacol dat de simpli ţărani, fără pretenţii, fără stu. 
dii de artă dramatică profesională şi fără râvna de a 
produce senzaţii. Şi nu toţi viziiatorii sunl catolici ; cea 
mai mare parte sunt de alle confesiuni, ba unii nu sunt : 
nici măcar creştini. Sigur, dorința de a vedea lucruri 
noui şi o bună propagandă turistică, contribuesc mult 
la esplicarea acestui fenomen, dar încă nu-l explică 
indeajuns. Sufletul omului, şi a celui mai modern, simte 
o sete după religie şi se bucură de acele manifestații 
ale ei cari sun! potrivite să potolească întru câtva aceasta 


sete. „Omul din toate iimpurile şi din toate locurile .. ; 


simte nonostalgie continuă după Dumnezeu şi dorul 
nestins după mântuire. De acea gustă şi astăzi acel 
teatru spontan, genuin şi sincer, care alături de biserică 
e o şcoală a credinţei şi de înălțare sufletească. Nu- 
mai aşa se explică, zice un ziar bavarez, dece, şi anul 
acesta, în fiecare dimineaţă înaint: de opt, cinci mii 
de persoane se îndreptau grăbiţi şi tăcuţi spre teatrul 
din Oberamme:gau, pentru a nu pierde nimic din ma- 
rea dramă şi rămâneau . acolo până la orele 5 d. m, 
deşi de multe ori vântul, umezeala şi îrigul făceau 
cam incomodă rămânerea. Numai aşa se explică de 
ce mulţi spectatori, chiar şi păgâni, își ridicau pălăriile 
în faţa unor scene, ca Cina cea de taină, Calea Crucii, 
Mântuitorul răstignit, caşi siliți de o forță lăuntrică 

irezistibilă. | 
Vizitatorii din Oberammergau îşi vor aminti încă 
multă vreme tabloul final al preamăririi lui Isus şi sa- 
lutul din epilog: „Incuraiaţi de acest tablou, întoar- 
ceți-vă, o prieteni, la casele voastre, „ptrunşi de in: 
tima iubire a Aceluia, care v-a iubit până la moarte“. 
Păr. Dr. Coriolan Tămăian 

Fondată 
la anul 1840. 


Cea mai veche şi mai 
mare turnătorie de clo- 
pote din România. 

La comandă fabric 
clopote de orice mărime 
din cel mai curat bronz 
pentru clopote pe lângă 
garanţă mare şi cu pre- 
fixarea precisă a tonuri- 
lor. Invenţie proprie li- 
cenţiată. 

Rechizite şi scaune de 
fer pentru clopote. Mo- 
toare electrice pentru clo- 
potit. — Condiţiuni avan- 
) tajoase de plată. 
Soo GEtRO GERO SERA O GI AGETR00IOSIERO (0) 


Avizul administraţiei. Administraţia „Vesţi- 





GNOSTIC OSTI DODI O GETII SITIOOSTIO 


torului“ roagă călduros pe toţi acei stimați abonaţi, cari 


au primit aviz cu numărul trecut, să binevoiască a trimite 
abonamentul restant, ca să putem satisface şi noi, acum 


spre sfârşitul trimestrului ultim al anului, îndatoririlor noa: 


stre ce le avem faţă de tipografie. 


O BCU CLUJ 





Anul VI, No. 20 


VESTITORUL | _ 


DOUĂ CONFERINŢE 


(Urmare) 


Acei doui fanatici şi periculoşi revoluționari fiind 

toleraţi, dacă nu chiar ajutaţi, de către autorităţile po- 
litice şi administrative compuse în mare parte din cal- 
vini şi luterani, nunumai au tulburat şi răsculat po- 
porul în contra unirei, dar mai ales tulburările produse 
de către: Sofronie au avut caracterul de adevărată 
revoltă politică şi socială îndreptată în contra stăpâ- 
nirei împărăteşti şi în câtva susţinută şi de protecţia 
curței moscovite. Sofronie se opuse chiar şi episcopu- 
lui ortodox Dionisie Novacovici trimis de Împăratul în 
Ardeal şi se purta ca un craiu nesuferind pe nime 
peste sine. El îşi formase o adevărată armată care 
devasta şi jefuia pe proprietarii nobili şi pe preoţii 
uniţi. De aceea a fost de lipsă ca guvernul să trimită 
o armată în contra lui, în fruntea căreia ca coman- 
dant suprem a îost numit generalul Baron Bucow. 
Acesta a încercat 'să facă pace şi linişte în ţară mai 
întâiu cu blândeţea apoi cu asprimea, dar nu i-a succes 
şi aşa s'a văzut silit a recurge la mijloace mai ener- 
gice. Deci, ştiind el că în mănăstirile româneşti, destul 
de numeroase pe atunci în Ardeal, se adăposteau 
nu numai agitatorii de aici, ci şi călugării vagabonzi, 
cari veneau dela Sârbi sau de peste munţi cu promi- 
siuni amăgitoare de ajutor şi protecţie dela pravo- 
slavnica sau mai bine zis dela panslavica Rusie şi 
"cu ameninţări de blăstăm şi anatemă dela patriarhii 
Grecilor, a dat poruncă aspră ca toate acele mănăstiri 
să fie arse şi distruse, ceeace s'a şi întâmplat cu mai 
toate, abia succezindu-i episcopului Petru P. Aron să 
mântuiască câteva pe seama călugărilor uniţi. Aceasta 
însă nu este de mirare, deoarece ştim că în timp de 
războiu, şi doară încă şi mai rău era acel timp, coman- 
-danţii trupelor sunt siliți să facă stricăciuni chiar şi 
în contra voinței lor, ba ca să-şi întărească poziţiile 
în contra duşmanului dărîmă şi pustiesc case şi sate 
chiar şi în ţara lor. 

Apoi să nu ne închipuim că acele mănăstiri erau 
nişte monumente de artă plină de comori şi de bogă- 
ție, ori  sălaşe de cultură şi de ştiinţă! Nu, ci erau 


mai toate sărace schituri de lemn ridicate pe teritor : 


strein, în cari trăiau ca vai de ei câte 2—3 călugări 
ignoranţi şi săraci cari trăiau mai mult din cerşit. Dar 
totuşi fiindcă şi aşa cum erau poporul ţinea mult la 
ele ca la singurele locuri, unde putea afla odihnă şi 
mângăiere sufletească în zilele de amar și durere în 
cari trăia, este foarte de regretată distrugerea şi perirea 
lor. Aceasta însă nu poate îi pusă în sarcina şi în 
contul Bisericei catolice, care în propagarea învăţătu- 
rilor ei nici când nu s'a folosit de violenţă şi de dis- 
trugerea bunurilor nimănui. Şi dacă totuşi sub pretextul 
de a apăra şi proteja biserica au făcut violenţe şi 
jafuri autorităţile civile ori militare, este vina lor; iar 
dacă la asemenea fapte s'ar fi dedat și unele feţe 

bisericeşti, fapta lor a îost totdeauna condamnată şi: 
reprobată de mai marii Bisericei, ca un abus şi întole- | 
ranţă streină de spiritul ei. 


Doamnelor și Domnilor, 


Am arătat în lineamente generale cum s'a făcut 
desbinarea bisericilor şi 'unirea Românilor cu Roma. 
Acum ca încheiere, ca conclusie a celor spuse, se pună 
dela sine întrebarea : Cari au fost urmările şi efectele 
acestui act atât de important, al unirei noastre dela 
anul 1700? | 

Cea dintâiu şi cea mai firească consecinţă, spre 
care au ţintit şi autorii ei, după cum arată însuşi actul. 
iscălit de ei, a fost reluarea legăturilor. dogmatice şi 
a unităţii de credinţă cu Roma, reîntoarcerea la sinul 
mamei dela care am supt laptele dătător de viaţă al 
credinței şi dela care în chip volnic şi fără voia lor 
au fost rupți Românii înainte de acea cu 8 veacuri, 
de către două popoare cari nici când nu ne-au iubit 
şi nu ne-au voit binele. Şi s'au adeverit atunci. asupra 
noastră cuvintele Mântuitorului când s'a rugat: „Ca 
toți să fie una precum Tu Părinte întru mine şi Eu 
întru Tine“ (loan 17, 20). 

Prin această unire s'a început revărsarea dumne- 
zeieşiilor raze de lumină ale credinţei catolice şi ale 
culturei creştine predicată în toată lumea în decursul 
veacurilor de către urmaşii mai marelui Apostolilor. 
Pontificii romani, şi în acelaş timp neamului nostru 
i-sa deschis calea spre civilizația naţiunilor latine 
surori din luminatul apus. | 

Efectul politic, efect secundar dar tot important 
şi de mare preț, s'a manifestat şi cristalizat mai întâiu 
în activitatea neînfricatului martir al datoriei, al arhan- 
ghelului deşteptărei noastre naţionale, care a îost 
episcopul loan Înocenţiu Clain şi apoi s'a potenţat în 
decursul timpului tot mai mult, putând noi zice fără 
teamă de'a îi desminţiţi, că în luptele politice naţio- 
nale ale poporului român, păstorii şi fiii bisericei noa- 
stre au îost totdeauna în îrunte. 

lar efectele culturale şi literare, recunoscute sunt 
de către toţi scriitorii români obiectivi şi de bună- 
credință. | | 

Este apoi de notat, că unirea aceasta este în sine > 
de natură religioasă, şi prin urmare greşesc aceia cari 
o judecă şi apreciază mai mult sau numai după foloa- 
sele şi urmările ei politice-naţionale şi culturale, ba 
chiar şi economice. Aceste sunt numai efectele şi 
roadele ei secundare, accesorii, dar precum se ştie. şi 
în privința aceasta prin ea întreg neamul românesc 
a ajuns la un foarte bogat seceriş. Însă neasemănat 
mai multe şi mai bogate au fost roadele ei sufleteşti, - 
căci prin trânsa cei cari au primit-o şi i-au rămas 
credincioşi, au fost iarăşi ultoiți în buciumul cel de 

viaţă dătător carele este Hristos. 

Din toate acestea pentru noi românii-uniţi de azi, 
ca învăţătură trebuie să fie: Că precum S. Pavel 
apostolul spunea: „Nu mă ruşinez de Evanghelia lui 
Hristos“ (Rom. 1, 16), aşa şi noi să ne mărturisim 
credinţa catolică fără şovăire, cu vorba şi cu fapta. 
Prin aceasta vom îi vrednici urmaşi ai strămoşilor 
cari prin unire au căutat mai întâiu mântuirea suile- 
tului. În locul al doilea: Să ne susţinem și apărăm 
biserica cu toate puterile şi să îi asigurăm existenţa 
în contra tuturor duşmanilor ei, ori cât de neodihniţi 
şi ori cât de puternici ar fi ei. Din parte-ne atât acestora 
cât şi mai ales acelora cari în bunăcredinţă se lasă 
ademeniţi de viclenele lor şoapte şi relele îndrăzneli, 
cu inimă frăţească le zicem: Lăsaţi-ne în pace! Destul 
a îost că o dată neîmpăcaţii duşmani ai neamului 
nostru, Grecii şi Bulgarii, ne-au rupt dela sinul dulce 
al mamei noastre Roma şi ne-au făcut să rătăcim atâtea 
veacuri prin întuneric şi să zăcem în umbra morței! 
Dacă noi am aflat iarăşi calea bătută de strămoşi dela 
încreştinare până la aceea fatală dată, lăsaţi-ne să 
mergem în pace pe ea, căci pe cei tari dintre noi tot 
nu îi veţi putea abate, iar slăcănogi, cari, după cuvin- 
tele S. Pavel, sunt neputincioşi şi bolnavi şi dorm (|. 
Cor. 11, 30) aveţi şi voi destui. 

Sunt atâtea rele morale de îndreptat, atâtea rane 
de vindecat în România Mare şi avem atâţia duşmani 
comuni de combătut, încât săvârșesc o mare crimă 
naţională aceia, cari mai provoacă şi între noi vrajbă 
şi ură. Să muncim mai bine, cum la buni fraţi şi cre- 
ştini se cade, în frăţească armonie pentru binele iu- 
bitului nostru popor, care din nobila emulaţie a celor 
1 biserici surori numai folos poate avea, iar din lupta 
fratricidă, pe care biserica noastră nici când nu o a 
dorit nici provocat, numai duşmanii ţării pot profita. 
Să trăim ca fraţii până la ziua în care Domnul va 
vrea să îie, precum noi şi credem şi nădăjduim că va 
îi: o turmă şi un Păstor.!) Şi până atunci noi vrem 
să trăim şi vom trăi, căci cu noi este Dumnezeu. Bi- 
serica noastră are dreptul să existe pentrucă după 
cum spune marele nostru învăţat d-l N. Iorga: »Avem 
în această societate (în s. românească) aşa de puţine 
organisme, aşa de puţine lucruri legate de suflet, încât 


orice formă de existență morală a poporului românesc 


ne este scumpăc. 


1) Este lucru cunoscut că şi în clerul (Chiar şi între epi- 
scopi) și între credincioşii ort, români se ailă mulţi cari suni 
de părerea, că din criza morală în care se sbate azi biserica 
lor, numai o revenire sinceră la unitatea catolică o mai poate 
mântui. Lâncezirea mai departe în nepulinia şi în haosul de acum 
și despărţirea de Naia lui Petru, carea singură are promisiunea 
divină de a putea învinge furia valurilor furiunoase ale acestei 
lumi (Fluctuat nec mergitur), o face să rătăcească fără cârmaciu 
„_şi fără scop spre perire sigură. lar cochetarea și fraternizarea 
cu bisericile protestante, o poate duce numai acolo unde şi 


acelea au ajuns: la sfășierea și fărimițarea în secte, cari nici . 


ele nu mai ştiu pe ce lume sunt şi încălrău merg. (Va urma) 


Tipografia şi Litografia Românească S$. A.. Oradea. 

diecezii Maramureşului. „Osser- 
vatore Romano“, semioficiosul Sfântului Scaun, 
în numărul său din 17 Oct. aduce comunicarea, 
că Sf. Părinte al Romei a binevoit a numi pentru 
dieceza nou înfiinţată a Maramureșului pe Rvs. 
canonic Dr. Alexandru Rusu, din Blaj. 
Această numire va stârni unanimă bucurie 
în toţi cei ce se interesează de soarta și 
destinele bisericii noastre unite cu Roma. P. 
S. Sa noul episcop este un om cu un suflet 
nobil și cu inimă cu adevărat preoțească, care 
toată viața sa de pân'acuma a închinat-o în 
serviciul desinteresat al bisericii. Orator di- 
stins, minte 'înțeleaptă, organizator de forţă, 
energie de muncă neîntrecută, sănătate de- 
plină, — iată ce-l fac foarte apt pentru noul 
scaun și noua misiune ce-l așteaptă. In nu- 
mele clerului și al credincioşilor din eparhia 
noastră, „Vestitorul“ îi dorește viaţă înde- 
lungată, mângăieri multe şi reușită deplină în 
organizarea desolatei dieceze ce-i așteaptă 
energia de muncă. „Intru mulţi ani Stăpâne“! 

Tot aici notăm, că Sf. Scaun a numit pentru 
episcopia de Satu-Mare—Oradea pe Rvs. ca- 
nonic Fiedler dela Timișoara, iar pe P.S.A. 
Pacha l-a confirmat definitiv pentru cea din 
Timişoara. Intru mulţi ani! 


Te Deu. Miercuri în 29 Oct. Exc. Sa Epi- 
scopul diecezan Dr. Valeriu Tr. Frențiu, asistat de ca- 
nonicii Dr. Or. Pop, Petru Tămâian, Aug. Maghiar se- 
nator, şi de mai mulţi preoți, a celebrat în catedrală, 
în faţa reprezentanţilor autorităților civile şi militare 
un Te Deu cu prilejul zilei aniversare a naşterii M. S. 
Reginei mame Maria. 


Cartea Genj, legătură pânză peste tot costă 60 
Lei şi porto la „Soc. Sf. loan Gură de Aur“ Oradea. 

